**Loovtöö vormistusjuhend**

**1. Põhinõuded**

* Uurimustöö vormistatakse arvutil lehe ühele küljele, kasutatakse paberi formaati A4.
* Töö maht on orienteeruvalt 10-14/ 6-10 lehekülge.
* Kirja tüüp on Times New Roman, tähesuurus 12 punkti, reavahe 1,5.
* Lehe üla- ja alaservast jäetakse tühjaks 3 cm, lehe paremast servast 2 cm, vasakust servast 4 cm.
* Tekst paigutatakse leheküljele ühtlaselt, lehekülje parempoolne serv jääb sirge. Kasutatakse rööpjoondust.
* Kõik lehed töös nummerdatakse, number trükitakse alaserva lehe paremasse nurka või keskele. Lehekülgi arvestatakse alates tiitellehest, kuid lehekülje numbrit sellel ei kirjutata.
* Viitamine ja kasutatud kirjanduse loetelu. Igal referaadil, uurimistööl vm tööl, milles kasutatakse teiste autorite materjale, peab olema lisatud kasutatud kirjanduse loetelu. Igat lõiku või lauset, mis ei ole töö autori enda kirjutatud, tuleb viidata. Kasutatud kirjanduse loetelusse kirjutatakse kõik allikad, mida oma töös kasutatakse. Interneti aadressid, raamatud, teatmeteosed, ajakirjad, ajalehed jm. Et sinu töö lugejal oleks võimalik raamatukogust hiljem sinu kasutatud allikmaterjal üles otsida, on kasutatud kirjanduse loetelu ja viitamise vormistamiseks kindel reeglistik. Vormistamisel kasutatakse ühte viitamisviisi.
* Vormistatud uurimistöö jaguneb järgmisteks osadeks: tiitelleht, sisukord, peatükid, kokkuvõte, allikad, lisad. Iga osa algab uuelt lehelt (tuleb kasutada leheküljepiiri).
* Vormistatud töö salvestatakse omanimelisse kausta – public – õpilased – klassi kaust – nimeline kaust.

**2. Töö tiitelleht** peab kajastama järgmisi andmeid: õppeasutus, töö pealkiri ja liik (antud juhul *uurimistöö*), autori nimi, juhendaja nimi, töö kirjutamise koht ja aeg. (Vt tiitellehe näidis lk 6)

**3. Sisukord** on töö alguses, tiitellehe järel. Sisukorras on kõik töö osad selles järjekorras, sõnastuses ja numeratsiooniga nagu need esinevad töös endas. Sisukord vormistatakse (genereeritakse automaatselt) kõige viimasena, et tagada leheküljenumbrite õigsus selles. (Vt sisukorra näidis lk 5). Varem vormistatud sisukorda tuleb enne töö valmimist värskendada.

**4. Peatükid**

Töö sisu jaguneb peatükkideks ja alapeatükkideks. Peatükkide pealkirjad kirjutatakse suuremas kirjas (16 punkti), alapeatükkide pealkirjades tuleb kasutada sellest väiksemat kirja. Pealkirjade vormistamisel kasutatakse **laade**, mis võimaldab hilisemat sisukorra automaatset genereerimist. Pealkirja lõppu punkti ei panda.

**5. Tekst** peab olema rööpjoondatud ning jääma paberi servast vasakult 4 cm, paremalt 2 cm, ülalt ja alt 3 cm kaugusele. Tekst peab olema vormistatud järgmiselt: font *Times New Roman*, tähesuurus 12, reavahe 1,5. Paksemalt või kaldkirjas võib mõnd olulist terminit esile tõsta, ent sellega ei tohi liialdada, sõrendust ei kasutata. Võõrkeelsed sõnad ja väljendid tuleb esitada kaldkirjas. Lõigud eraldatakse üksteisest terve töö ulatuses ühtemoodi.

Teksti vormistamisel tuleb arvestada, et:

* iga kahe sõna vahele käib ainult üks tühik;
* kirjavahemärkide ette tühikut ei käi, järele käib;
* sulgude ja jutumärkide puhul sissepoole tühikuid ei käi, väljapoole käivad;
* sidekriipsu ümber tühikuid ei käi, mõttekriipsu ümber käivad.

**6. Tabelid ja joonised** (sh fotod, diagrammid, graafikud, kaardid) peavad olema informatiivse tähendusega ega tohi korrata teksti sisu. Juhul, kui infot on võimalik edastada sõnades selgemini ja mõistetavamalt, tuleb eelistada teksti. Näiteks lause “80% eestlastest on kannatanud kõhuvalu käes” ei vaja kaunistavat tabelit ega diagrammi, sest info on sõnadeski piisavalt arusaadav.

Kõik tabelid ja joonised peavad olema nummerdatud ja allkirjastatud (nt. *Diagramm 1. Õpilaste arv erinevatel õppeaastatel*). Tabeli või joonise allkiri peab olema vormistatud fondis *Times New Roman*, suurus 10. Allkiri peab muutma tabeli või joonise mõistetavaks ilma täiendava tekstita ning väljendama võimalikult täpselt selle sisu.

**7. Viitamine**

Iga lause või lõigu lõppu, mis pärineb teistelt autoritelt, tuleb kirjutada sulgudesse, kellelt pärineb see mõte. Iga lõigu lõpus peab olema viide ka siis, kui on mitu järjestikust lõiku võetud samast allikast. Viidatava lause või lõigu lõppu kirjutatakse sulgudesse autori nimi ning aastaarv, millal on välja antud raamat (artikkel vm), millest kasutatud mõte pärineb.

**Nimi/aasta** viitamise puhul esitatakse viitena nurksulgudes autori nimi, teose ilmumisaasta ja võimalusel leheküljenumber. Näide: E. Nirk väidab, et “täheldatav on ühtlasi kujutluse mitmeplaanilisuse ja meeleolulise nüansseerimise taotlus ning ka arenenum stiiliteadlikkus” [Nirk 1983, lk 129].

Kui autoreid on rohkem kui üks, võib kasutada lühendit "jt". Näide: [Nirk jt 1983]. Kui autor ei ole teada, kasutatakse teose pealkirja või selle algust. Näide: [Eesti kirjanduse ... 1979]. Kui viidatakse märksõnale teatmeteoses, märgitakse teose pealkiri või selle lühend, ilmumisaasta ja märksõna. Näited: [Vikipeedia, *sub* René Descartes], [ÕS 2006, *sub* font].

**Numbrilise** viitamise puhul esitatakse viitena nurksulgudes allika järjekorranumber ja võimalusel leheküljenumber. Näide: E. Nirk leiab, et autorid väljendavad erinevaid meeleolusid ja kirjutavad ühtsemas stiilis [1, lk 129].

**Joonealuse** viitamise puhul esitatakse tekstis viite number ülaindeksina, allikakirje lisatakse sama lehekülje lõppu joone alla, tuues ära kõik olulised andmed allika kohta. Näide:

————————

¹ Andašev, A., Solovjov, S. *Minu arvutiõpik. II osa.* Tallinn, 2004. Lk 34, 36.

Joonealuseid viiteid võib nummerdada kas ühe lehekülje piires, peatüki ulatuses või läbi kogu töö, ent allikakirje ja viide peavad olema igal juhul samal leheküljel.

Elektroonilise õppematerjali puhul kehtivad viitamisel samad reeglid, mis tavalise akadeemilise tekstigi puhul ning kõikidele kasutatud materjalidele (tekst, pilt, video, heli vms), mis ei pärine töö autorilt, tuleb lisada viide allikale.

Enne pildi, video, heli jms materjali oma töösse lisamist tuleb veenduda, et sellega ei rikuta autoriõigusi. Viimastest soovitame lähemalt lugeda Tiigrihüppe haridustehnoloogi Ingrid Maadvere blogist.

Viide lisatakse nii teksti sisse kui ka kasutatud allikate loetelusse. Tekstisisese viite puhul tuuakse reeglina välja tsiteeritava või refereeritava allika autor, ilmumisaasta ning lehekülg.

Viidates veebipõhistele allikatele (õppematerjalid, koduleheküljed jms), on nende uuendamise kuupäev olulisem koostamise kuupäevast ning see lisatakse materjali nime järel sulgudes. Kui kumbagi kuupäeva ei ole teada, lisatakse kirjesse lühend s.a. (sine anno). Kirje lõppu lisatakse veebiallika viimase külastuse kuupäev.

Kui Youtube´i videote puhul ei ole teada autor, lisatakse kirjesse video üleslaadinud kasutaja nimi.

Kasutatud kirjanduse loetelu esitatakse tähestikulises järjekorras.

Üldised viited, näiteks pildimaterjali allikas: google.com ja koostatud interneti materjalide põhjal, ei ole korrektsed.

Näide: vt. lk 7

**9. Lisad** loetletakse sisukorras ühekaupa. Iga lisa pealkiri algab sõnaga *Lisa,* mida vajadusel (kui lisasid on rohkem kui üks) täiendab järjekorranumber. Igal lisal peab olema ka sisuline pealkiri (nt *Lisa 1. Honoré de Balzaci teoste täielik loend*). Kui lisasid on ainult üks, siis lisale numbrit ei panda, pealkiri aga küll (nt *Lisa. Uuritava aparaadi skeem*).

**10. Sisukorra näidis**



**11. Tiitellehe näidis,** vt järgmine lehekülg.

Kambja Põhikool

**LOOVTÖÖ VORMISTAMINE**

Loovtöö

Autor: Jüri Kadakas

Klass: 6

Juhendaja: Mari Maasikas

Kambja 2019

**12. Sisulehekülje vormistuse näidis**

|  |  |  |  |  |  |
| --- | --- | --- | --- | --- | --- |
|  | matem. | pr. k | ajalugu | ingl/sks | keemia |
| Sugu (0 - poiss, 1 - tüdruk) | -0,072 | 0,275 | -0,099 | -0,007 | -0,069 |
| Õpetaja (0 - ei anna ainet hästi, 2 - hästi ) | 0,164 | -0,097 | 0,337 | 0,257 | 0,148 |
| Hinded (0 - kahed-kolmed, 4 - neljad-viied ) | 0,416 | 0,529 | 0,477 | 0,308 | 0,143 |
| Eksam (0 - ei, 2 - jah) | 0,501 | 0,378 | 0,374 | 0,470 | 0,263 |
| Meeleolu (0 - vastumeelselt, 2 - heas) | 0,237 | 0,285 | 0,456 | 0,452 | 0,529 |
| Kodutööde maht (0 - liiga palju, 2-liiga vähe) | -0,220 | 0,164 | 0,139 | 0,021 | -0,257 |
| Aine huvitavus (0 - igav, 2 - huvitav) | 0,534 | 0,406 | 0,534 | 0,452 | 0,299 |
| Rahulolu rühmaga (0 - ei ole, 1-rahul) | 0,142 | 0,022 | 0,098 | -0,014 | 0,005 |

**Tabel 1. Erinevate tunnuste korrelatsioonid ainete meeldivusega.**



**Diagramm 11. Õpilaste rahulolu inglise/saksa keele rühmaga.**

**13. Allikate loetelu näidis**

# Kasutatud allikad

1. Ilves, G. *Loodusõnnetused, mis vapustavad maailma.* Tallinn: Asporal, 1999.
2. Liiber, Ü. (koostaja). *Üldmaateadus gümnaasiumile.* Eesti Loodusfoto, 2004.
3. Pehk, T. *Aafrikas sureb igal aastal kaks miljonit vastsündinut.* 2006. http://novosti.etv24.ee/index.php?0560094. (26. november 2010)
4. E-kiri Eesti Punase Risti presidendilt Urmo Kööbilt uurimistöö autorile. 12. oktoober 2010.
5. Espenberg, A. *Nigeri nälgivate laste päästmisega ollakse juba hiljaks jäänud*. Eesti Päevaleht, 17. august 2005.
6. BBC. *Aafrika näljahäda süveneb.* Postimees, 12. august 2005.
7. Küsitlus Etioopias ja Nigeris vabatahtlikena viibinutele. 10. mai 2010. Küsitlustulemused autori valduses.
8. Vikipeedia. *Lähisekvatoriaalne vööde.* http://et.wikipedia.org/wiki/Lähisekvatoriaalne\_vööde. (4. september 2010)
9. Nations Online. *Countries of the World.* *Niger.* http://www.nationsonline.org/oneworld/niger.htm. (12. aprill 2010)
10. Intervjuu Päästeameti peadirektori Kalev Timbergiga. Tallinn, 3. oktoober 2010. Helisalvestis autori valduses.
11. Population reference bureau. *Etioopia üldandmed.*
12. http://www.prb.org/Datafinder/Geography/Summary.aspx?region=38&region\_type=2. (6. jaanuar 2011)
13. Tammets, T. *Uputus ja põud: sademete režiimi kaks äärmust*. Eesti Loodus, nr 2010/12.
14. Vestlus Etioopias päästemissioonil viibinud Maria Kasega. Tartu, 11. november 2010. Üleskirjutis autori valduses.
15. Conniff, R., Johns, C. *Cheetahs ghosts of the grasslands.* National Geographic, No 6, December 1999.
16. Riigiarhiiv. Fond 80. Riigikogu. Säilitusühik 46.